《送沈愚归玉峰》
明代·苏平

皇州莺啭柳条新，客里那堪此送君。
归梦不离吴苑月，还家高卧玉峰云。
江村贳酒逢寒食，驿路看山对夕曛。
最是临歧分手处，落花离思共纷纷。

作者简介：浙江海宁人，字秉衡，号雪溪。永乐中举贤良方正，不就。工诗，少时作《绣鞋》诗，人呼为“苏绣鞋”。论诗甚严。景泰中，与弟正游京师，与刘溥、汤胤绩等常相唱和，称景泰十才子。著有《雪溪渔唱》。